G20 শীর্ষ সম্মেলনে দক্ষিণ আফ্রিকার প্রেসিডেন্টের সঙ্গে দ্বিপাক্ষিক বৈঠক মোদির

ওয়েবডেস্ক- জোহানেসবার্গে (Johannesburg) G20 শীর্ষ বৈঠকের ফাঁকে ভারতের প্রধানমন্ত্রী নরেন্দ্র মোদি (PM Narendra Modi) ও দক্ষিণ আফ্রিকার প্রেসিডেন্ট সিরিল রামাফোসার (South African President Cyril Ramaphosa) সঙ্গে দ্বিপাক্ষিক বৈঠক সারলেন। বাণিজ্য, প্রতিরক্ষা, ফার্মা ও টেক পার্টনারশিপ নিয়ে আলোচনা হয়েছে। ভারতের বিনিয়োগের নতুন পথ খুলতে পারে বলে জল্পনা।

এবছর জি-২০ সম্মেলন দক্ষিণ আফ্রিকায় হোক, এমনটাই চেয়েছিলেন নরেন্দ্র মোদি। দ্বিপাক্ষিক বৈঠক করার জন্য আফ্রিকার প্রেসিডেন্ট সিরিল রামাফোসার ভারতকে ধন্যবাদ দেন। হাসতে হাসতে সিরিল বলেন, জি২০ সম্মেলন আয়োজনে আমাদের সমর্থনের জন্য ভারতকে ধন্যবাদ। তবে আপনাদের বলা উচিত ছিল এটা বেশ কঠিন কাজ। আগে জানলে আমরা হয়তো পালিয়েই যেতাম। সিরিলের কথা শুনে হেসে ফেলেন প্রধানমন্ত্রী নরেন্দ্র মোদিও।

বৈঠকের পর প্রেসিডেন্ট সিরিল বলেছেন, জি২০ সম্মেলন আয়োজনের বিষয়ে ভারতের থেকে অনেক কিছু শিখেছে এই অনভিজ্ঞ দক্ষিণ আফ্রিকা।

প্রসঙ্গত, ১৮ তম জি ২০ সম্মেলনের ২০২৩ সালের আয়োজক ছিল ভারত। ভারত মণ্ডপমে সেই সম্মেলনের আয়োজন করা হয়েছিল। উদ্বোধনের কয়েকদিন পরেই সম্মেলন ছিল। এই প্রসঙ্গ টেনে এনে দক্ষিণ আফ্রিকার প্রেসিডেন্ট সিরিল রামাফোসা বলেছেন, আপনারদের ভবনটি অনেক বড়, আমাদেরটি ছোট। প্রধানমন্ত্রী তৎক্ষণাৎ বলেন, ছোট সব সময় সুন্দর।

আরও পড়ুন- হাসিনাকে ফেরত চেয়ে ভারতকে চিঠি! কী বলল ইউনুস সরকার?

জি-২০ সম্মেলনে যোগ দিতে শুক্রবার তিন দিনের সফরে দক্ষিণ আফ্রিকা সফরে যান প্রধানমন্ত্রী নরেন্দ্র মোদি। এই প্রথমবার আয়োজিত এই শীর্ষ সম্মেলন দক্ষিণ আফ্রিকার জোহানেসবার্গে অনুষ্ঠিত হল। দক্ষিণ আফ্রিকার রাষ্ট্রপতি সিরিল রামাফোসার আমন্ত্রণে প্রধানমন্ত্রী মোদির এই সফর।

দেখুন আরও খবর-